laion/Wikipedia-Exotic huggingface dataset:
פרנסואה, נסיך ז'ואנוויל

פרנסואה, נסיך ז'ואנוויל (בצרפתית: François d’Orléans, prince de Joinville;‏ 14 באוגוסט 1818 – 16 ביוני 1900), היה בנו של לואי פיליפ, מלך הצרפתים, ואדמירל בצי הצרפתי. פרנסואה נולד ב-14 באוגוסט 1818 בניי-סיר-סן, ללואי פיליפ השלישי, דוכס אורליאן ולמריה אמליה מנאפולי וסיציליה, בתם של פרננדו השלישי, מלך סיציליה ומריה קרולינה מאוסטריה. ביולי 1830 פרצה מהפכת יולי בצרפת, ובעקבותיה התפטר שארל העשירי, מלך צרפת מתפקידו, וב-9 באוגוסט הוכתר אביו כלואי פיליפ, מלך הצרפתים. בשנת 1836 הצטרף פרנסואה לצי הצרפתי בדרגת לוטננט, ובשנת 1838 פיקד על כוח בקרב וראקרוס, במלחמה נגד מקסיקו. לאחר מכן הועלה פרנסואה לדרגת קפטן, ובשנת 1840 הופקד על הבאת שרידי נפוליאון מסנט הלנה לצרפת. בשנות ה-20 המוקדמות שלו לקה פרנסואה בשמיעתו, וניתוח שעבר לריפוי שמיעתו לא הצליח, ובעקבות כך נהיה פרנסואה חירש כמעט לחלוטין. ב-1 במאי 1843 התחתן פרנסואה עם פרנסיסקה, נסיכת ברזיל, בתם של פדרו הראשון, קיסר ברזיל ומריה לאופולדינה מאוסטריה, ממנה היו לו 3 ילדים. בשנת 1844 ניהל פרנסואה פעולות ימיות בחוף מרוקו, הפגיז את טנג'יר ותפס את מוגדור, ובעקבות כך הועלה לדרגת סגן-אדמירל. בשנת 1845 הוא פרסם ב"רוו דה דוקס" מאמר על הליקויים של הצי הצרפתי, שמשך תשומת לב רבה, ועל ידי עוינותו למשרדו של פרנסואה גיזו, וכן בכך שיצר יחסים טובים כלפי בריטניה, הוא זכה לפופולריות רבה. בעקבות מהפכת פברואר בשנת 1848 פרש פרנסואה מהצי הצרפתי, ומצא מקלט בקלרמונט, סארי, עם שאר בני משפחתו. בשנת 1851 הוא הודיע על מועמדותו לבחירות לנשיאות צרפת שיתקיימו בשנת 1852, בתקווה לסלול את הדרך להחזרת המלוכה בסופו של דבר. הניסיון להפוך ל"נסיך-נשיא" בוטל על ידי הפיכה ב-2 בדצמבר 1851, בהנהגת הנסיך-נשיא, לואי נפוליאון, שנבחר זמן קצר לאחר מכן כקיסר נפוליאון השלישי. בשנת 1861, עם פרוץ מלחמת האזרחים האמריקנית, הגיע פרנסואה לוושינגטון, והציע את שירותיו של בנו ושניים מאחייניו לרשות צבא ארצות הברית. הנשיא לינקולן מינה אותו ואת אחייניו כקצינים במטה של גנרל ג'ורג' מקללן, אולם לאחר הכישלון במערכת חצי האי חזר פרנסואה לאירופה. בשנת 1870 חזר פרנסואה לצרפת, במטרה לשרת במלחמת צרפת–פרוסיה, אולם גורש מיידית מהמדינה. כעבור זמן קצר הוא שב לצרפת ושירת תחת שם בדוי, אולם לאחר שגילה את זהותו, גורש שוב על ידי לאון גמבטה. בבחירות לפרלמנט בשנת 1871 נבחר פרנסואה כנציג אזור מארן עילית, אולם בשנת 1886 במסגרת חוק הגירוש נשללה ממנו דרגתו בצי. פרנסואה המשיך לגור בפריז, וב-16 ביוני 1900 מת בביתו. ב-1 במאי 1843 התחתן פרנסואה עם פרנסיסקה, נסיכת ברזיל, בתם של פדרו הראשון, קיסר ברזיל ומריה לאופולדינה מאוסטריה, ממנה היו לו 3 ילדים: פרנסואז, נסיכת אורליאן (1844–1925) פייר, דוכס פנתייבר (1845–1919) מארי לאופולדין, נסיכת אורליאן (1849) מדיה וקבצים בנושא פרנסואה, נסיך ז'ואנוויל בוויקישיתוף פרנסואה, נסיך ז'ואנוויל, באתר אנציקלופדיה בריטניקה (באנגלית) כתבי פרנסואה, נסיך ז'ואנוויל בפרויקט גוטנברג (באנגלית)
טויוטה לנד קרוזר

טויוטה לנד קרוזר (באנגלית: Toyota Land Cruiser, ביפנית: トヨタ ランドクルーザー) הוא SUV, בעל הנעה כפולה 4x4, המיוצר על ידי יצרן כלי הרכב היפני טויוטה משנת 1951 ועד היום. באוגוסט 2019 נמכרה הלנד קרוזר ה-10 מיליון. דור ראשון (יוצר בין השנים 1951–1955) דור שני (יוצר בין השנים 1955–1960) דור שלישי (יוצר בין השנים 1960–1984) דור רביעי (מיוצר משנת 1984 ועד היום) 2 דלתות "Softtop" מנוע: 6 צילינדרים, 3,400 סמ"ק, המפיק 86 כ"ס, ב-3,600 סל"ד מנוע: 6 צילינדרים, 3,900 סמ"ק המפיק 125 כ"ס (משנת 1954) בסיס גלגלים - 2,650 מ"מ דגמים בשנת 1953: "BJ-T", "BJ-R","BJ-J" דגמים בשנת 1954: "BJ-T", "BJ-R","BJ-J", "FJ-J" 2 דלתות "Softtop" 2 דלתות הרדטופ 5 דלתות סטיישן מנוע: 3,400 סמ"ק, 3,900 סמ"ק בסיס גלגלים - 2,285 מ"מ, 2,430 מ"מ, 2,650 מ"מ דגם "4 דלתות - סטיישן" - יוצא לאוסטרליה בשנת 1957 דגם "FJ25" - יוצר בברזיל (בנוסף לייצור ביפן), בין השנים 1958–1968. (הדגם היה קרוי "Toyota Bandeirante", והיה הדגם הראשון של טויוטה שהורכב מחוץ ליפן. 2 דלתות "Softtop" 2 דלתות הרדטופ 5 דלתות סטיישן מנוע: 3,900 סמ"ק, המפיק 126 כ"ס, 4,200 סמ"ק, 3,000 סמ"ק (מנוע דיזל), 3,200 סמ"ק (מנוע דיזל), 3,400 סמ"ק (מנוע דיזל), 3,600 סמ"ק (מנוע דיזל), 4,000 סמ"ק (מנוע דיזל) בסיס גלגלים - 2,285 מ"מ, 2,430 מ"מ, 2,650 מ"מ, 2,950 מ"מ אורך - 3,840 מ"מ רוחב - 1,666 מ"מ גובה - 1,950-2,000 מ"מ משקל - 1,480-1,554 ק"ג 2 דלתות "Softtop" 2 דלתות הרדטופ 4 דלתות סטיישן 4 דלתות מסחרית מנוע: 2,400 סמ"ק, 2,400 סמ"ק מנוע דיזל, 2,500 סמ"ק, 3,000 סמ"ק (מנוע דיזל), 3,400 סמ"ק (מנוע דיזל), 4,000 סמ"ק, (מנוע V6 צילינדרים), 4,000 סמ"ק (מנוע דיזל), 4,200 סמ"ק (מנוע דיזל), 4,500 סמ"ק, 4,500 סמ"ק (מנוע דיזל, מנוע V8 צילינדרים) בסיס גלגלים: 2,310 מ"מ, 2,600 מ"מ, 2,730 מ"מ, 2,980 מ"מ, 3,100 מ"מ אורך 4,995 מ"מ גובה 2,070 מ"מ רוחב 1,870 מ"מ "J50" (יוצר בין השנים 1967–1980) "J60" (יוצר בין השנים 1980–1989) "J80" (יוצר בין השנים 1990–1997, לוונצואלה 1992-2008) "J100" (יוצר בין השנים 1998–2007) "J200" (מיוצר בין השנים 2008 עד 2021) "J300" (מיוצר בין השנים 2021 עד היום) טויוטה לנד קרוזר דגם "J20", סדרה "FJ25" טויוטה לנד קרוזר דגם "J40" טויוטה לנד קרוזר דגם "J40" טויוטה לנד קרוזר סטיישן, דגם "FJ45", (דור שני) שנת 1963 טויוטה לנד קרוזר קצר - דור שלישי טויוטה לנד קרוזר ארוך - דור רביעי טויוטה לנד קרוזר טנדר - דור רביעי טויוטה לנד קרוזר (J80) טויוטה לנד קרוזר (J100) טויוטה לנד קרוזר (J100) טויוטה לנד קרוזר (J200) טויוטה לנד קרוזר (J200) - מבט לתא הנהג טויוטה לנד קרוזר (J200) - מבט לתא הנהג טויוטה לנד קרוזר (J200) טויוטה לנד קרוזר (J300) טויוטה מגה קרוזר מדיה וקבצים בנושא טויוטה לנד קרוזר בוויקישיתוף אתר האינטרנט הרשמי של לנד קרוזר - טויוטה ישראל אתר האינטרנט הרשמי של טויוטה לנד קרוזר (באנגלית אמריקאית) טויוטה לנד קרוזרtoyotabharat.com/showroom/land-cruiser-200 Toyota Land Cruiser global sales surpass 10 million units, Autodevot, 22 September 2019 טויוטה לנד קרוזר 200toyota-global.com/showroom/vehicle_gallery/result/land_cruiser200 טויוטה לנד קרוזר toyota-europe
פרנסיסקה, נסיכת ברזיל

פרנסיסקה, נסיכת ברזיל (Francisca de Bragança ‏2 באוגוסט 1824 - 27 במרץ 1898), הייתה בתו של פדרו הראשון, קיסר ברזיל, וכלתו של לואי פיליפ, מלך הצרפתים. פרנסיסקה נולדה בריו דה ז'ניירו ב-2 באוגוסט 1824, לפדרו הראשון, קיסר ברזיל ומריה לאופולדינה מאוסטריה, בתם של פרנץ השני, קיסר האימפריה הרומית הקדושה ומריה תרזה מנאפולי וסיציליה. ב-1 במאי 1843 התחתנה פרנסיסקה עם פרנסואה, נסיך ז'ואנוויל, ממנו היו לה 3 ילדים. בעקבות מהפכת פברואר בשנת 1848 עזבו בני המשפחה את צרפת, ומצאו מקלט בקלרמונט, סארי, עם שאר בני המשפחה. בשנת 1851 הודיע בעלה על מועמדותו לבחירות לנשיאות צרפת שיתקיימו בשנת 1852, בתקווה לסלול את הדרך להחזרת המלוכה בסופו של דבר. הניסיון להפוך ל"נסיך-נשיא" בוטל על ידי הפיכה ב-2 בדצמבר 1851, בהנהגת הנסיך-נשיא, לואי נפוליאון, שנבחר זמן קצר לאחר מכן כקיסר נפוליאון השלישי. בשנת 1871 חזרו בני המשפחה לצרפת, אולם בשנת 1886 במסגרת חוק הגירוש נשללה מבעלה דרגתו בצי. פרנסיסקה ומשפחתה המשיכו לגור בפריז, וב-27 במרץ 1898 מתה פרנסיסקה בביתה. ב-1 במאי 1843 התחתנה פרנסיסקה עם פרנסואה, נסיך ז'ואנוויל, ממנו היו לה 3 ילדים: פרנסואז, נסיכת אורליאן (1844–1925) פייר, דוכס פנתייבר (1845–1919) מארי לאופולדין, נסיכת אורליאן (1849) מדיה וקבצים בנושא פרנסיסקה, נסיכת ברזיל בוויקישיתוף פרנסיסקה, נסיכת ברזיל, באתר "Find a Grave" (באנגלית)
אולונוקרה בנשי

אולונוקרה בנשי (שם מדעי: Aulonocara baenschi), המכונה גם פיקוק סאן שיין, הוא מין של דג ממשפחת האמנוניים האנדמי לאגם מלאווי ונפוץ באזור המערבי של האגם. ישנם דיווחים כי בשבי יכול לחיות עד 10 שנים. מגיע לגודל של 13–15 ס"מ, בעל עיניים גדולות וראש מעוגל. הזכרים גדולים וססגוניים יותר מהנקבות ובעלי סנפיר גב וסנפיר שת ארוכים יותר. לזכרים לוקח כשנתיים עד שמקבלים את מופע הצבע המלא. הנקבות בצבע אפור-חום עם פסים כהים לאורך גופן, ישנן נקבות עם מעט צבע צהוב בבטן. ההבדלים ניכרים בצבעי הזכרים כאשר צבעם משתנה בהתאם לאזור הגאוגרפי באגם: Nkhomo Benga - גופו בצבע צהוב בוהק, פסים כחולים בוהקים אנכיים לאורך גופו. מגסה הזימים ופיו בצבע כחול בוהק, וזנבו מעוטר בצהוב-כחול בוהקים. Chipoka - החלק התחתון של ראשו בצבע כחול בוהק והעליון צהוב בוהק, גופו בצבע צהוב כתום עם פסים כהים אנכיים לאורך גופו. סנפירי הגחון, השת והגב מעוטרים בפסים כחולים וזנבו בצבע צהוב/כתום וכחול בוהק. Marleri- ראשו כחול, מצחו וסנפיריו בצבע צהוב, גופו צהוב בהיר ולאורכו פסים אנכיים בצבע לבן עד כחול. סנפיר הזנב בצבע כתום עם פסים כחולים. Usisya - דומה לווריאציית הצבע Marleri, כאשר צבע סנפירי הגב, השת והגחון בצבע כחול. המין תואר לראשונה ב-1985 על ידי הזואולוגים הגרמנים מנפרד ק' מאייר (Meyer) ורידיגר ריהל (Riehl). משמעות שמו: Aulonocara הוא הלחם מילים ביוונית שפירושו "ראש חליל", ו-Baenschi על-שם מייסד חברת טטרה (אנ') אולריך בנש (Ulrich Baensch). מאכלס אזורים חוליים ואזורים המסולעים בדלילות בעומקים של בדרך-כלל 4–6 ולעיתים עד ל-16 מטר. הזכרים טריטוריאליים ושומרים על טריטוריה באזור חולי סמוך לסלע, נקבות נוהגות להתקבץ ללהקות. ניזון בעיקר מחסרי חוליות ויצורים זעירים, הדג "מרחף" ללא תנועה מעל אזור חולי, כאשר הוא חש בתנועה הוא מזנק אל החול ומסנן את טרפו. הזכר מציג את צבעיו וגודלו לנקבה חולפת, אם הנקבה לא נענית לחיזוריו הזכר יגרש אותה באגרסיביות. הנקבה מטילה 20–40 ביצים אותם היא אוספת אל פיה. הפריית הביצים מתבצעת בפי הנקבה, לזכר כתמים בצורת ביצים על-גבי הסנפיר האנאלי, וכאשר הנקבה מנסה לאסוף אותם אל פיה הוא משחרר את זרעו. הנקבה מדגירה את הביצים בפיה ושומרת על הדגיגים למשך של כשלושה שבועות בהם היא לא אוכלת. מדיה וקבצים בנושא אולונוקרה בנשי בוויקישיתוף אולונוקרה בנשי, באתר ITIS (באנגלית) אולונוקרה בנשי, באתר NCBI (באנגלית) אולונוקרה בנשי, באתר Animal Diversity Web (באנגלית) אולונוקרה בנשי, באתר האנציקלופדיה של החיים (באנגלית) אולונוקרה בנשי, באתר FishBase (באנגלית) אולונוקרה בנשי, באתר GBIF (באנגלית) Kazembe, J. & Makocho, P. 2005. Aulonocara baenschi. 2006 IUCN Red List of Threatened Species. George Zurlo, David Schleser, Cichlids (Complete Pet Owner's Manual), Barron's Educational Series, 2005 אולונוקרה בנשי באתר הרשימה האדומה של IUCN http://www.seriouslyfish.com/species/aulonocara-baenschi/ http://animal-world.com/encyclo/fresh/cichlid/NkhomoBengaPeacock.php http://www.cichlid-forum.com/articles/a_baenschi.php
שלומי בן מוחה

שלומי בן מוחה (נולד ב-23 באוקטובר 1978) הוא קצין בצה"ל במילואים בדרגת תת-אלוף, אשר היה מפקד מפקדת אלון. קודם לכן שימש מפקד מחוז ירושלים והמרכז בפיקוד העורף ומפקד חטיבת החילוץ. כיום עומד בראש מפקדת אלון אשר תחתיה פעל מרכז השליטה הלאומי לטיפול במשפחות החטופים, הנעדרים והשבים. בן מוחה נולד וגדל במטע. התגייס לצה"ל בשנת 1996, ושובץ בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה. בהמשך שירת כמפקד פלוגה מסייעת בחטיבה. על פועלו כמפקד הפלוגה קיבל תעודת הצטיינות מהרמטכ"ל. לאחר מכן מונה למפקד פלוגה בבה"ד 1. בהמשך שימש כסגן מפקד גדס"ר נח"ל בין השנים 2007–2008. לאחר מכן מונה לקצין אג"ם של חטיבת אפרים בין השנים 2008–2009. בסיום תפקידו יצא ללימודים בפו"ם. בשנת 2010 עבר לפיקוד העורף, הועלה לדרגת סא"ל ומונה למפקד גדוד שחר, ושימש בתפקיד עד שנת 2012. בהמשך שירת כסגן מפקד מחוז דרום בין השנים 2012–2013. בשנת 2013 מונה למפקד בא"ח העורף, תפקיד אותו מילא עד שנת 2015. לאחר מכן מונה לסגן מפקד חטיבת החילוץ בין השנים 2015–2017. ב-24 באוקטובר 2017 הועלה לדרגת אל"ם ומונה למפקד מחוז ירושלים והמרכז בפיקוד העורף, הוא שירת בתפקיד עד 1 בספטמבר 2019. לאחר מכן היה חניך במכללה לביטחון לאומי במחזור מ"ז (2019–2020). ב-9 ביוני 2020 מונה למפקד חטיבת החילוץ. ב-2 בדצמבר 2021 הועלה לדרגת תא"ל וב-22 בדצמבר נכנס לתפקיד מפקד מפקדת אלון, במקביל לתפקידו כמפקד חטיבת החילוץ. בן מוחה כיהן בתפקידו בגל החמישי של מגפת הקורונה. ב-5 במאי סיים את תפקידו כמפקד חטיבת החילוץ. בן מוחה מתגורר בקריית אתא, נשוי לגל ואב לחמישה. בעל תואר ראשון במדע המדינה מאוניברסיטת חיפה. מדיה וקבצים בנושא שלומי בן מוחה בוויקישיתוף אל"ם שלומי בן מוחה מונה למפקד מחוז ירושלים והמרכז, באתר צה"ל, 24 באוקטובר 2017 דוברות משרד ראש הממשלה, נפתח מרכז השליטה הלאומי לטיפול במשפחות החטופים והנעדרים, ‏12/10/2023 אל"ם שלומי בן מוחה מונה למפקד מחוז ירושלים והמרכז, באתר צה"ל, 24 באוקטובר 2017 מירב בראל, טקס חילופי מפקד מחוז ירושלים והמרכז, באתר צה"ל, 2 בספטמבר 2019 אל"ם שלומי בן מוחה נכנס לתפקיד מפקד חטיבת החילוץ וההדרכה, באתר צה"ל, 10 ביוני 2020 שינויים במפקדת אלון: תא"ל רלי מרגלית מסיים את תפקידו, באתר מקור ראשון, ‏22 בנובמבר 2021
מרתון רוטרדם

מרתון רוטרדם (NN Marathon Rotterdam) היא ריצת מרתון המתקיימת מדי שנה במהלך חודש אפריל ברוטרדם שבהולנד. התחרות משתייכת לדרג הזהב של ריצות הכביש בהתאחדות האתלטיקה הבינלאומית. המרתון הראשון במתכונתו הנוכחית התקיים ב-23 במאי 1981. המרתון הוא אחד הפופולריים בעולם ונחשב לאחד המהירים ביותר. במהלך השנים נקבעו בו שלושה שיאי עולם. משנת 2017 המסלול מתחיל בגשר ארסמוס ומוזנק בשלוש דבוקות בהתאם לזמני המתחרים, הוא מסתיים בבניין העירייה. בשיא המסלול מחזיק הבלגי-סומלי באשיר עבדי שקבע זמן של 2:03:36 שעות במרתון 2021. בין הנשים השיגה האתיופית טיקי ג'לאנה תוצאה של 2:18:58 שעות במרתון 2012. בלאיינה דינסאמו ניצח במרתון זה ארבע פעמים. מדיה וקבצים בנושא מרתון רוטרדם בוויקישיתוף אתר האינטרנט הרשמי של מרתון רוטרדם (באנגלית ובהולנדית) אתר התחרות מרתון רוטרדם, ברשת החברתית פייסבוק מרתון רוטרדם, ברשת החברתית אקס (טוויטר) מרתון רוטרדם, ברשת החברתית אינסטגרם
מרתון פריז

מרתון פריז (בצרפתית: Marathon de Paris) היא ריצת מרתון המתקיימת מדי שנה במהלך חודש אפריל בפריז שבצרפת. התחרות משתייכת לדרג הזהב של ריצות הכביש בהתאחדות האתלטיקה הבינלאומית. המרתון הראשון במתכונתו הנוכחית התקיים ב-1976. המרתון הוא אחד הפופולריים בעולם ומשתתפים בו מדי שנה עשרות אלפי מתחרים. נקודת הזינוק של המרוץ היא בתחילת שדרות שאנז אליזה והוא מסתיים בקצה שדרות פוש. בשיא המסלול מחזיק אלישה רוטיק(קניה קניה) שקבע תוצאה של 2:04:21 שעות במרתון 2021. בין הנשים השיגה ג'ודית קוריר (קניה קניה) שקבעה תוצאה של 2:19:48 שעות במרתון 2022. מדיה וקבצים בנושא מרתון פריז בוויקישיתוף אתר האינטרנט הרשמי של מרתון פריז (בצרפתית ובאנגלית) מרתון פריז, ברשת החברתית פייסבוק מרתון פריז, ברשת החברתית אקס (טוויטר) מרתון פריז, ברשת החברתית אינסטגרם
מדרוג

האם התכוונתם ל... מִדְרוּג (רֵיְיטִינְג) (מ-Rating באנגלית) – הערכת אחוזי הצפייה בתוכניות טלוויזיה מסוימת הוועדה הישראלית למדרוג – גוף ללא מטרת רווח המודד את שיעורי הצפייה בטלוויזיה הישראלית מידרוג – חברה-בת של מודי'ס המדרגת איגרות חוב ומכשירים פיננסיים בשוק ההון הישראלי, ראו מודי'ס#מידרוג רייטינג (שבועון) – היה שבועון טלוויזיה ובידור בהוצאת "מעריב החזקות" שיצא לאור בשנים 1999–2011
יעקב ועשו (שיר)

"יעקב ועֵשָׂו" הוא שיר מאת חיים נחמן ביאליק העוסק בהשוואה בין יהודי לגוי. גיבורי השיר הם יעקב ועֵשָׂו, המייצגים יהודי טיפוסי לעומת גוי טיפוסי, תוך רמיזה לדמויות המקראיות של התאומים יעקב ועשו. השיר נכתב במקור ביידיש. השיר מבטא אלכוהוליזם ואלימות קשה מצד הגוי כלפי בני משפחתו, חייו הם כוסו וזרועו. לעומתו היהודי עוסק בתפילות ומתוך כך שמח עם בני משפחתו ובני משפחתו נהנים ממנו. חייו הם בניו והוא חייב להודות לאלוהים. לשיר מספר לחנים, והוא בוצע, בין היתר, על ידי מרדכי הרשמן ואריק איינשטיין. עֵשָׂו מַשְׁכִּים לְבֵית הַמַּרְזֵחַ, חָבִית מַשְׁקִים מִפִּיו תִּתֵּן רֵיחַ. אוֹי, אוֹי, אוֹי, לְעֵשָׂו הַגּוֹי. כּוֹסוֹ – חַיָּיו, לִשְׁתּוֹת חַיָּב, כִּי-עַל-כֵּן הוּא גוֹי. יַעֲקֹב מַשְׁכִּים לְבֵית הַתְּפִלָּה, נוֹתֵן לְיוֹצְרוֹ שֶׁבַח וּתְהִלָּה. הוֹ, מַה-טּוֹב חֵלֶק יַעֲקֹב. אֶל צוּר חַיָּיו לְהוֹדוֹת חַיָּב, כִּי שְׁמוֹ יַעֲקֹב. עֵשָׂו חוֹזֵר לְבֵיתוֹ בַּלַּיְלָה אוֹי לָהּ לְאִשְׁתּוֹ מֵאֶגְרוֹף יַד בַּעְלָהּ. אוֹי, אוֹי, אוֹי, לְעֵשָׂו הַגּוֹי. זְרוֹעוֹ – חַיָּיו, לְהַכּוֹת חַיָּב, כִּי-עַל-כֵּן הוּא גוֹי. יַעֲקֹב חוֹזֵר בָּעֶרֶב אֶל-נָווֹ, אִשְׁתּוֹ וִילָדָיו מְשַׂמְּחִים לְבָבוֹ. הוֹ, מַה-טּוֹב חֵלֶק יַעֲקֹב. בָּנָיו – חַיָּיו, לְגַדְּלָם חַיָּב, כִּי שְׁמוֹ יַעֲקֹב. מילות השיר "יעקב ועשיו" והאזנה לו, באתר זמרשת יעקב ועשיו באתר פרויקט בן-יהודה נועה שורק, ביאליק אתה רציני?, באתר בית אבי חי, 25.11.22 ביידיש, בלחן עממי בעברית, בלחנו של שם טוב לוי על פי הפסוק בספר תהלים, פרק ט"ז, פסוק ה' "ה' מנת חלקי וכוסי".
קאתי מרפי

קתרין מק'קוויט "קאתי" מרפי (באנגלית: Catherine McKevitt "Cathy" Murphy; נולדה ב-7 באוגוסט 1967) היא שחקנית אנגלייה. מרפי נולדה באסקס שבאנגליה. היא למדה בבית הספר לתיאטרון סילביה יאנג. ב-1991 גילמה את לורה, אהובתו של מארק פאולר, באופרת הסבון "איסטאנדרס". ב-2005 חזרה לסדרה בתפקיד אחר בדמות טרישה טיילור. ב-2003 השתתפה בסדרה "Family Affairs" במשך שנה אחת ושיחקה בתפקיד שריל בארקר. היא גילמה את טילי ווטקינס בסדרת הדרמה התקופתית "בית אליוט". ב-23 בספטמבר 2010 פורסם שמרפי צפויה לחזור לסדרה "איסטאנדרס" בפעם השלישית, ולגלם את הדמות של ג'ולי פרקינס, חברה של בילי מיטשל. ב-21 ביוני 2011 עזבה מרפי את הסדרה אחרי הופעה של שנה אחת. למרפי יש שתי בנות עם בן זוגה לחיים, שאיתו היא במערכת יחסים מאז 2002. קאתי מרפי, במסד הנתונים הקולנועיים IMDb (באנגלית) קאתי מרפי, באתר AllMovie (באנגלית) קאתי מרפי, במסד הנתונים הקולנועיים KinoPoisk (ברוסית) "Archived copy". אורכב מ-המקור ב-10 ביולי 2012. נבדק ב-2010-09-23. {{cite web}}: (עזרה); (עזרה) Love, Ryan (23 בספטמבר 2010). "Cathy Murphy joins 'EastEnders'". Digital Spy. London: Hachette Filipacchi UK. נבדק ב-23 בספטמבר 2010. {{cite news}}: (עזרה)
יחסי לבנון–פינלנד

יחסי לבנון–פינלנד הם היחסים הדיפלומטיים שבין הרפובליקה הלבנונית לבין רפובליקת פינלנד. היחסים בין פינלנד ללבנון עד שנות שנות התשעים של המאה העשרים היו תלויים במידה רבה ביחסי ברית המועצות-ישראל, תחילה היחסים של פינלנד עם לבנון היו לא פורים במיוחד, בתחילת תהליך ההתרחקות של הגוש המזרחי בישראל התחממו היחסים בין המדינות עד להתמוטטות הגוש. היחסים של פינלנד עם לבנון גם בעשור הראשון של המאה העשרים ואחת היו קשורים ליחסי פינלנד-ישראל, עקב מתיחות וסכסוכים באזור הגבול. היחסים בין המדינות כוננו ב-21 ביוני 1954. באוגוסט 1982 הצביעה פינלנד בעד החלטה באו"ם שהציעו גוש המדינות הבלתי-מזדהות המוקיעה את ישראל על תקיפתה בלבנון כחלק ממלחמת לבנון הראשונה. פינלנד נשארה נייטרלית במהלך מלחמת לבנון השנייה ולקחה חלק פעיל בפינוי אזרחי האיחוד האירופי מהמדינה. בוועידת האיחוד האירופי שכונסה במדינה התייחסו למלחמה ולהשלכותיה על האזור. לבנון אינה מיוצגת בפינלנד בדרג השגרירות אלא באמצעות שגרירותה בסטוקהולם, בירת שוודיה, שהואמנה גם על פינלנד. לבנון מיוצגת בפינלנד בדרג הקונסולרי באמצעות קונסוליה רשמית הממוקמת בהלסינקי, בירת המדינה. פינלנד מיוצגת בלבנון בדרג השגרירות באמצעות שגרירות רשמית בביירות, בירת המדינה. Lebanon, משרד החוץ הפיני רוי אליסון, Finland's Relations with the Soviet Union, 1944-84, ספרינגר הוצאה לאור, 18 בפברואר 1985 The main objectives in external relations were met during Finland’s EU Presidency, משרד החוץ הפיני, 29 בדצמבר 2006 EMBASSY OF LEBANON IN STOCKHOLM, SWEDEN Honorary Consulate of Lebanon in Helsinki, Finland EMBASSY OF FINLAND IN BEIRUT, LEBANON
FSC לובלין

FSC לובלין (בפולנית: FSC Lublin) היא מסחרית אשר יוצרה על ידי יצרנית הרכב הפולנית Fabryka Samochodów Ciężarowych w Lublinie בין השנים 1993–2007. בשנת 1995 השתלט על "Fabryka Samochodów Ciężarowych w Lublinie" קונצרן הרכב הדרום קוריאני "GM Daewoo". הדגמים שיוצרו היו קרויים "Daewoo Lublin". בין השנים 1995-2001 היצרן היה קרוי "Daewoo Motor Polska", בין השנים 2001-2003 היצרן היה קרוי "Andoria Mot" ובין השנים 2003-2007 היה קרוי "Intrall Polska". גרסת היצור הראשונה הייתה קרויה "FS Lublin" (יוצרה בין השנים 1993-1997). גרסת היצור השנייה הייתה קרויה "Daewoo Lublin II" (יוצרה בין השנים 1997-1999). גרסת היצור השלישית הייתה קרויה "Daewoo Lublin 3" ויוצרה בין השנים 1999-2005. בין השנים 2001-2003 גרסה זו יוצרה על ידי "Andoria Lublin 3" ובין השנים 2003-2005 יוצרה על ידי "Intrall Lublin 3". המודל האחרון של "לובלין" שהיה קרוי "Intrall Lublin 3Mi" יוצר בין השנים 2005-2007. לובלין 1 (יוצר משנת 1993) לובלין 2 (יוצר משנת 1997) לובלין 3 (יוצר משנת 1999) 3392 3302 3304 3307 3504 3604 3382 3384 3313 3314 3317 3514 3322 3324 3327 3524 3352 3354 3554 3564 3372 3374 3574 0352 0354 דגם "FS Lublin 3322" דגם "FS Lublin 3304" דגם "FS Lublin 3372" דגם "FS Lublin 3374" דגם "Daewoo Lublin III" דגם לובלין אמבולנס "Daewoo Lublin ambulance" (צולם בסוריה) דגם לובלין אמבולנס "Daewoo Lublin ambulance" דגם לובלין אמבולנס "Daewoo Lublin ambulance" (צולב בסוריה) דגם "Daewoo Lublin II 3584" דגם "Daewoo Lublin III 3574" דגם "GLBM 1/8 Daewoo Lublin II 0554" - כבאית דגם "Daewoo Lublin 3" דגם "Daewoo Lublin 3" FSC Żuk ZSD Nysa FSR טארפאן מדיה וקבצים בנושא FSC לובלין בוויקישיתוף מדיה וקבצים בנושא FSC לובלין בוויקישיתוף דגם "FSC לובלין" (1:58), יו-טיוב היסטורית "Fabryka Samochodów Ciężarowych w Lublinie"lubus.info/artykuly/41-lublin-miasto-infrastruktura רכבי "Daewoo Lublin " autocentrum דורות "FSC לובלין"auto-swiat.pl/katalog/fsc/lublin
הסיפור המעניין על שאול ומפלץ החשמל

הסיפור המעניין על שאול ומפלץ החשמל הוא ספר ילדים מאת יניב הלר (שכתב גם את הספר "חידת סמירנוב" תחת שם עט), מאויר על ידי אביאל בסיל, אשר יצא לאור בשנת 2016 בהוצאת כנרת זמורה ביתן. בכתיבת הספר השתתף גם בנו של יניב, עידו, שהיה בן תשע בעת כתיבת הספר. הספר זכה ב"פרס הפנקס" בקטגוריית ספר הילדים המצטיין לשנת 2016. הספר מתאר מפגש בין שאול, ילד שהוריו מצויים בהליכי פרידה, לבין מנחם, מפלצת דמיונית וידידותית שמגיחה משקע החשמל. באמצעות המפגש זוכה שאול לנקודת מבט מפתיעה על פרידת הוריו. אלי אשד, פרסי "הפנקס" לספרות הילדים העברית ופרסים אחרים, באתר "יקום תרבות"
עניין של זמן (פירושונים)

האם התכוונתם ל... עניין של זמן – סדרת נעורים ישראלית ששודרה בין 1992 ל-1996. עניין של זמן (ספין-אוף) – ספין אוף של הסדרה ששודרה ב-2012. עניין של זמן (שיר) – שיר הנושא של הסדרה שבוצע על ידי גידי גוב.
ניתוח מגמות

ניתוח מגמות היא הפרקטיקה של איסוף מידע תוך ניסיון לזהות דפוס. בכמה תחומי מחקר, המשמעות של המונח "ניתוח מגמות" מוגדרת באופן פורמלי יותר. אף על פי שניתוח מגמות משמש לעיתים קרובות כדי לחזות את העתיד, הוא יכול לשמש גם להערכת הסבירות של השערות לגבי אירועים ותהליכים בעבר, כגון כמה מלכים קדומים נראה כי שלטו בין שני תאריכים, בהתבסס על נתונים כמו מספר השנים הממוצע שידוע כי מלכים אחרים שלטו. בניהול פרויקטים, ניתוח מגמות היא טכניקה מתמטית, שבמסגרתה משתמשים בתוצאות ידועות מהעבר כדי לחזות תוצאות עתידיות. פעולה זו מושגת על ידי מעקב אחרי השונות של עמידה במסגרות זמנים ועלות. בהקשר זה, ניתוח המגמות הוא כלי לבקרת איכות. בסטטיסטיקה, ניתוח מגמות מתייחס לעיתים קרובות לטכניקות חילוץ של דפוס התנהגות בסיסי בסדרה עתית, אשר אחרת היה מוסתר חלקית או כמעט לחלוטין על ידי רעש. אם ניתן להניח שהמגמה היא ליניארית, ניתוח מגמות יכול להיעשות באמצעות הכלים של ניתוח רגרסיה, כאשר המטרה היא למצוא מודל ליניארי שמתאים לתצפיות. כאשר ניתן להניח שהמגמה אינה ליניארית, בדיקת מגמה יכולה להיעשות על ידי שיטות לא פרמטריות, כגון מבחן מאן-קנדל. ניתן להשתמש גם בהחלקה לצורך בחינה וויזואליזציה של מגמות לא ליניאריות. אקסטרפולציה חיזוי מזג אוויר מדיה וקבצים בנושא ניתוח מגמות בוויקישיתוף ניתוח מגמה בסקרים, נושאים, דעות ותשובות February 2004, John Immerwahr, Public Agenda, Public Attitudes on Higher Education – A Trend Analysis, 1993 to 2003 Project Management Book of Knowledge, PMBOK, PMI, 1997, page 334.
3+ (לטביה)

3+ לטביה הוא ערוץ טלוויזיה המשדר בלטביה. הערוץ הושק בתחילת 2003. הערוץ משדר מתוכניות מערוצי טלוויזיה רוסיים פופולריים, מופעים הומוריסטיים, תוכניות מציאות, סדרות, סרטים עלילתיים, סרטי אנימציה רוסיים ושידור אירועי ספורט שונים. הערוץ לא משדר תוכניות אקטואליה. הערוץ זמין באמצעות ספקי הטלוויזיה השונים בלטביה, הטלוויזיה הדיגיטלית, והטלוויזיה בכבלים. הערוץ שייך לקבוצת Modern Times Group. בנובמבר 2014 ממוצע הצפייה בערוץ היה 4.4%. אתר האינטרנט הרשמי של 3+ Cision - Global ledare inom verktyg för PR och IR, Cision (בשוודית) דו"ח שנתי לשנת 2003. MTG. עמ' 18
FSM באסקיד

FSM באסקיד (בפולנית: FSM Beskid) היא מכונית קונספט, מוגדרת כמכונית מיני עירונית, הצ'בק, אשר יוצרה על ידי מרכז מחקר ופיתוח כלי רכב (Automotive Research and Development Center ) הפולני Instytut Badań i Rozwoju Motoryzacji Bosmal, בעיר ביילסקו-ביאלה, בין השנים 1983 - 1991. מהדגם יוצרו 7 יחידות בלבד. דגם "FSM באסקיד" קרוי גם "FSM Beskid 106". 3 דלתות - הצ'בק מקדם גרר: 0.29 צמיג רזרבי - מתחת למכסה מנוע (משמאל) המכון של מחקר ופיתוח רכב "Instytut Badań i Rozwoju Motoryzacji Bosmal" (לשעבר מרכז מחקר ופיתוח של "Bosmal" עבור מכוניות קטנות), יחידת מחקר ופיתוח אחראית על פיתוח של מכוניות חדשות המיוצרות על ידי FSM ולאחר מכן על ידי פיאט פולין. דגם FSM באסקיד דגם FSM באסקיד דגם FSM באסקיד - מבט למנוע דגם FSM באסקיד - מבט לתוך הרכב דגם FSM באסקיד דגם FSM באסקיד דגם FSM באסקיד דגם FSM באסקיד דגם FSM באסקיד דגם FSM באסקיד - מבט לתא הנהג דגם FSM באסקיד דגם FSM באסקיד מכונית קונספט מכונית מיני FSO סירנה ספורט מכונית FSM באסקיד (klasyki.auto-swiat.pl/fsm-beskid-106-zostaly) מדיה וקבצים בנושא FSM באסקיד בוויקישיתוף דגם "FSM באסקיד" (2:39 דקות), יו-טיוב דגם "FSM באסקיד" (3:15 דקות), יו-טיוב דגם "FSM באסקיד"klassikauto.pl/fsm-beskid-1983r דגם "FSM באסקיד" motoryzacja.interia.pl/wiadomosci/producenci מכוניות "FSM באסקיד"klassikauto.pl דגם "FSM באסקיד"motocaina.pl/artykul/fsm-beskid-polski-francuz
TV6 (לטביה)

TV6 לטביה הוא ערוץ טלוויזיה המשדר בלטביה ומשדר סדרות, מוזיקה, אופנה וספורט. הוא הושק ב-22 באפריל 2007. הערוץ נמצא בבעלות Modern Times Group. השם, הלוגו והגרפיקה של הערוץ זהים לאלו של הערוץ השוודי TV6 שוודיה, אם כי התוכן של שני הערוצים שונה. הערוץ השוודי נושא זווית יותר גברית ולא כולל תכנים בנושא אופנה או מוזיקה. כל התוכניות בערוץ משודרות בלטבית או עם כתוביות לתרגום בלטבית. הערוץ זמין בלטביה דרך הטלוויזיה בכבלים, הטלוויזיה בלוויין, טלוויזיה דיגיטלית וטלוויזיה יבשתית. משפחת סימפסון טרה לאס וגאס האי של הרפר אמריקן איידול הישרדות קוראים לי ארל איש משפחה שארק CSI: מיאמי המשרד סקס והעיר הגדולה טופ גיר נוסף על התוכניות האלו משדר הערוץ גם תוכן מקורי. אתר האינטרנט הרשמי של TV6 TV6, ברשת החברתית פייסבוק תחנת טלוויזיה חדשה של Viasat עולה לאוויר בלטביה באפריל, באתר Baltic Business News, ‏23 במרץ 2007 (ארכיון)